Tutlayin timaziɣin n waṭlas
Tutlayin timaziɣin n waṭlas gant yat tawja n tutlayin timaziɣin n ugafa. Tutlayin ad llan ɣ idrarn n waṭlas ɣ Lmɣrib.
Iɣ nsawl f tmaziɣt n waṭlas ad st ur tsmrkasm d tmaziɣt n waṭlas anammas; tamaziɣt n waṭlas tamu gis ula tclḥit d tmaziɣt n Usammer. Ittuga-as yism ad acku tlla ɣ idrarn n waṭlas s kraḍ; anammas d way mẓẓiyn d way mqqurn d izuɣar d tnzrufin illan gratsn d tama nnsn.
Tamaziɣt n waṭlas tga yan yiẓli zɣ tutlayt tamaziɣt n ugafa, d rad tg yat zɣ trsal n tmaziɣt ad. Tamaziɣt n waṭlas tumẓ zɣ Ṣfru ɣ ugafa ar Agʷlmim ɣ unẓul, s ɣmka, tumẓ yat tjumma tasknakalt imqqurn d da sis isawal yan wuṭṭun imqqurn n imaziɣn, ar t-nttḍkaḍ s wattayn n 10 n imlyunen[1][2].
Tutlayin timaziɣin n waṭlas gant[3]:
- Tamaziɣt n waṭlas anammas, tlla-nn ɣ idrarn n waṭlas anammas.
- Taclḥit, tlla-nn ɣ iffus n Lmɣrib.
- Taznagt n Srayr, tlla-nn taman Rrif ɣ iffus nns.
- Taɣumarit, tlla-nn ɣ ugafa n Jbala.
- Ɣarbi, awal ad immut, ikka-tt-inn ɣ Tamsna, tasga lli mu tinin ɣila Tigmmi tumlilt d Rrbat d nawaḥi nnsn.
Addag n tutlayt[ssnfl | Snfl asagm]
──o Tafrusyawit ├─o Proto-Tamaziɣt 1 (-7000) └─o Proto-Tamaziɣt 2 (-2000) ├─o Tamaziɣt n ugafa └──o Tamaziɣt n waṭlas └──o Taclḥit └──o Tamaziɣt n waṭlas anammas └──o Taznagt n Srayer └──o Taɣumarit
Ilikitn n brra[ssnfl | Snfl asagm]
- ( fr ) Tutlayin n waṭlas ɣ ammas n usit n ethnologue.com
- ( shi - tzm ) Tasna ittaran s tmaziɣt n waṭlas ɣ ammas n facebook : Tamaziɣt n utaram
Iɣbula[ssnfl | Snfl asagm]
- ↑ Tachelhit. Ethnologue
- ↑ Tamazight, Central Atlas. Ethnologue
- ↑ Maarten Kossmann, "Berber subclassification (preliminary version)", Leiden (2011)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn bam_Latn fur_Latn lim_Latn lim_Latn